**Көлік құралдары салығы**

Көлік құралдары бар тұлғалар жыл сайын салық төлеуге міндетті. Салық кодексінің 13 бөлімінде көлік құралдары салығының негізгі ережелері белгіленген.

Көлік құралдары салығы, жер салығы, мүлік салығы сияқты «жергіліікті» салық санатына жатады.

Көлік құралдары салығының төлемшілері болып, келесі көлік құралдары бар тұлғалар белгіленген:

* Меншік құқығында салық салу объектілері бар заңды тұлғалар;
* Шаруашылық жүргізу немесе жедел басқару құқығында салық салу объектілері бар заңды тұлғалар;

- меншік құқығында салық салу объектілері бар жеке тұлғалар.

ҚР Салық кодексінің 490 бабы 3 тармағында көлік құралы салығын төлеушілер болып табылмайтын санаттар көрсетілген.

Салық салу объектілері болып, тiркемелердi қоспағанда, Қазақстан Республикасында тiркелген және (немесе) есепте тұрған көлiк құралдары салық салу объектiлерi болып табылады.

Мыналар салық салу объектiлерi болып табылмайды:

1) 40 тонна және одан жоғары жүк көтеретін карьерлiк автосамосвалдар;

2) мамандандырылған медициналық көлiк құралдары;

3) Қазақстан Республикасының халықаралық кеме тізілімінде тіркелген теңіз кемелері;

4) мүлік салығын салу объектісі болып табылатын арнайы автомобильдер.

Заңды тұлғалар ағымдағы төлемдер сомасын төлеуді салық салу объектiлерiнiң тiркелген жерi бойынша ағымдағы төлемдердi салық кезеңiнiң 5 шiлдесiнен кешiктiрмей енгiзу арқылы жүргiзедi.

Көлiк құралына меншiк құқығын, шаруашылық жүргiзу құқығын немесе жедел басқару құқығын салықтық кезеңнің 1 шiлдесінен кейiн алған жағдайда, заңды тұлғалар көрсетiлген көлiк құралы бойынша салық төлеудi салықтық кезең үшiн декларацияны ұсыну мерзiмi басталғаннан кейiнгi күнтізбелік он күннен кешiктiрмей жүргiзедi.

1 қаңтар мен 31 желтоқсан аралығындағы күнтізбелік жыл көлiк құралдары салығын есептеу үшін салық кезеңi болып табылады.

Салықтық есептілік

Төлеуші – заңды тұлғалар көлiк құралдары салығы бойынша ағымдағы төлемдердің есеп-қисабын – ағымдағы салық кезеңiнiң

5 шiлдесiнен кешiктiрмей, сондай-ақ декларацияны есептi жылдан кейiнгi жылдың 31 наурызынан кешiктiрмей салық салу объектiлерiнiң тiркелген жерi бойынша салық органдарына ұсынады.

Бірыңғай жер салығын төлеу негізінде арнаулы салық режимін қолданатын салық төлеушілер көлік құралдары салығы бойынша салықтық есептілікті бірыңғай жер салығы бойынша декларацияға тиісті қосымша түрінде ұсынады.